Na osnovu člana 7 stav 1 Odluke o uslovima i postupku finansiranja projekata i programa nevladinih organizacija („Službeni list CG“, broj 47/20), a u vezi sa Odlukom o utvrđivanju prioritetnih oblasti u 2021. godini broj 01-018/21-1782 od 08.03.2021. godine Komisija za raspodjelu sredstava za finansiranje projekata i programa nevladinih organizacija objavljuje

**JAVNI POZIV
za izbor dva nezavisna procjenjivača
za 2021. godinu**

Komisija za raspodjelu sredstava za finansiranje projekata i programa nevladinih organizacija Glavnog grada Podgorice objavljuje javni poziv za izbor dva nezavisna procjenjivača radi bodovanja projekata i programa nevladinih organizacija prema kriterijumima utvrđenim Odlukom o uslovima i postupku finansiranja projekata i programa nevladinih organizacija.

**Kandidati za nezavisne procjenjivače moraju ispunjavati sljedeće uslove:**

**Nezavisni procjenjivač može biti lice koje ima:**

- najmanje pet godina iskustva u pisanju, sprovođenju i ocjeni projekata;

**Nezavisni procjenjivač ne može biti lice:**

 - koje je dvije godine prije objavljivanja ovog javnog poziva biločlan ili po bilo kom drugom osnovu angažovan u radu nevladine organizacije iz Crne Gore (ugovorom o radu, ugovorom o djelu, volonteri);

- državni/lokalni službenik, odnosno namještenik, zaposleni u javnim ustanovama i privrednim društvima čiji je osnivač država/lokalnu samoupravu, poslanik ili odbornik.

**Kandidat za nezavisnog procjenjivača, uz prijavu podnosi sledeću dokumentaciju:**

- fotokopiju lične karte,

-biografiju sa opisom iskustva u pisanju, sprovođenju i ocjeni projekata, uz odgovarajuće dokaze o posjedovanju traženog iskustva;

-Izjavu da nije član ili po bilo kom osnovu angažovan(ugovorom o radu, ugovorom o djelu, volonter) u radu nevladine organizacije iz Crne Gore najmanje dvije godine prije podnošenja prijave na ovaj poziv;

-Izjavu da nije državni/lokalni službenik, odnosno namještenik, zaposleni u javnim ustanovama I privrednim društvima čiji je osnivač država/lokalnu samoupravu, poslanik ili odbornik.

Zainteresovana lica koja ispunjavaju gore navedene uslove vršiće bodovanje nevladinih organizacija koji doprinose ostvarivanje realizacije utvrđenih ciljeva u strateškim dokumentima, programima i planovima Glavnog grada Podgorice, a u skladu sa Odluka o utvrđivanju prioritetnih oblasti, i to:

1. Podrška projektima i pružanje usluga djeci i mladima sa smetnjama u razvoju;
2. Zaštita životinja;
3. Socijalna inkluzija Roma i Egipćana;
4. Zdravstvena i socijalna zaštita;
5. Kultura;
6. Unaprjeđenje položaja mladih (mobilnost, edukacija i informisanost, zapošljavanje, digitalne vještine);
7. Vladavina prava i borba protiv korupcije;
8. Razvoj civilnog društva i volonterizma.

**Konkurs traje 15 dana od dana objavljivanja**, a objavljuje se na internet stranici Glavnog grada i najmanje u jednom dnevnom listu koji se distribuira na teritoriji Glavnog grada.

Odluku o izboru procjenjivača donosi Komisija, u roku od 5 dana od dana završetka konkursa za izbor procjenjivača.

**Zadatak procjenjivača je:**

* Ocjenjivanje prijedloga projekata;
* Popunjavanje liste za ocjenu prijedloga projekata;
* Dostavljanje liste prijedloga projekata Komisiji.

Procjenjivači su dužni da prije ocjenjivanja kvaliteta projekta prijave eventualni konflikt interesa u svakom pojedinačnom slučaju i izuzmu se iz procesa ocjenjivanja pojedinog prijedloga projekta.

Naknada za rad procjenjivačima iznosi 30,00 € po jednom bodovnom projektu, odnosno programu, dok ukupna naknada za rad procjenjivača ne može prelaziti iznos od 2.000,00 €.

Odabrani nezavisni procjenjivači će naknadno biti obaviješteni o detaljima postupka.

**Rok i prijava:**

Prijavu i prateću dokumentaciju, potrebno je dostaviti poštom, **zaključno sa 31. martom** 2021. godine na adresu:

**GLAVNI GRAD – PODGORICA**

**SLUŽBA ZA OSTVARIVANJE IZVRŠNE FUNKCIJE GRADONAČELNIKA**

**Ulica Njegoševa, broj 20**

**81000 Podgorica**

**Prijave na Javni poziv treba dostaviti preporučenom pošiljkom na gornju adresu ili lično,**

**u arhivu Gradske uprave, Ulica Njegoševa, broj 20, prizemlje (ulaz sa Trga Nezavisnosti).**

**Sa napomenom: „ZA JAVNI POZIV ZA PRIJAVU KANDIDATA ZA LISTU NEZAVISNIH PROCJENJIVAČA  “**

Prijava kandidata za listu nezavisnih procjenjivača za 2021. godinu biće razmatrana samo ako je dostavljena sa prijavom uz svu potrebnu dokumentaciju.

**Prijave dostavljene nakon roka neće biti uzete u razmatranje.**

Eventualna pitanja u vezi sa ovim pozivom, mogu se dostaviti elektronskim putem, na adresu: **sluzbagradonacelnika@podgorica.me**.